

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OPĆINA SVETI IVAN ŽABNO

Općinski načelnik

KLASA: 363-03/20-04/01

URBROJ: 2137/19-01/1-20-1

Sveti Ivan Žabno, 28. travnja 2020.

Na temelju članka 74. stavka 1. Zakona o komunalnom gospodarstvu („Narodne novine“ broj 68/18. 110/18. i 32/20) i članka 44. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13, 2/18. i 6/20), općinski načelnik Općine Sveti Ivan Žabno dana 28. travnja 2020. godine, Općinskom vijeću Općine Sveti Ivan Žabno podnosi

**IZVJEŠĆE O IZVRŠENJU**

**PROGRAMA ODRŽAVANJA KOMUNALNE INFRASTRUKTURE**

**NA PODRUČJU OPĆINE SVETI IVAN ŽABNO U 2019. GODINI**

I.

Utvrđuje se da je u tijeku 2019. godine izvršen Program održavanja komunalne infrastrukture iz članka 72. Zakona o komunalnom gospodarstvu u Općini Sveti Ivan Žabno kako slijedi:

1. **ODRŽAVANJE ČISTOĆE JAVNIH POVRŠINA**

Tijekom 2019. godine vršeni su prema potrebi radovi čišćenja snijega na javnim površinama na području Općine Sveti Ivan Žabno u dužini 30 000m, vrijednost radova iznosila je 6.375,00 kuna.

1. **ODRŽAVANJE JAVNIH ZELINIH POVRŠINA**

Tijekom 2019. godine vršeni su prema potrebi radovi na uređenju i održavanju parka i postojećeg bunara ispred škole, crkve i Općine u dužini 6000 m², javnih i zelenih površina oko crkve u naselju Sveti Petrar Čvrstec površine 3000 m², održavanje površine oko vage u naselju Sveti Petar Čvrstec površine 1.000,00 m², košnja trave prema potrebi, održavanje zelenila i zamjena dotrajalih sadnica u parku u naselju Sveti Ivan Žabno, ispred crkve, škole te ispred zgrade na Trgu Karla Lukaša 1 u dužini 6000 m².Održavanje i košnja katoličkog groblja površine 11 700 m² te pravoslavnog groblja u naselju Sveti Ivan Žabno površine 1200 m², održavanje i košnja groblja u naselju Cirkveni površine 8000 m² i groblja u naselju Tremi površine 5600 m². vrijednost radova iznosila je 227.742,69 kuna.

1. **ODRŽAVANJE NERAZVRSTANIH CESTA**

U 2019. godini izvedeni su radovi na održavanju nerazvrstanih cesta, održavanje šljunčanih cesta u dužini 15.000 m na cijelom području Općine i to Čvrstec- Kemenovići, Ladinec ( od Štefuna prema Ugljenari), Markovac Križevački (Krčevina Toplik), Hrsovo (odvojak uz Heraka prema šumi Velika), Osuđevo ( odvojak prema Rašćanima), Budilovo ( odvojak kod novog mosta prema Pendelji), Prkos prema Križevcima, Vražje Oko (odvojak prema Đurđicu), uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima - redovno održavanje, kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa - izvanredno održavanje i obavljanje svih drugih radova održavanja u skladu s propisima kojima je uređeno održavanje cesta) vrijednost radova iznosila je 453.696,54 kuna.

1. **JAVNA RASVJETA**

Trošak potrošnje električne energije za rasvjetljavanje javnih putova, površina i cesta, usluga održavanja javne rasvjete te tekuće održavanje koje podrazumijeva upravljanje i održavanje instalacija javne rasvjete izmjenom postojećih neispravnih armatura i stavljanje ispravnih te dekorativna rasvjeta za 2019. godinu iznosila je 228.125,75 kuna,

II.

Ovo Izvješće podnosi se Općinskom vijeću Općine Sveti Ivan Žabno na usvajanje.

OPĆINSKI NAČELNIK:

Nenad Bošnjak